Mjerenje temperature
PB-119
Rezime: U ovom seminarskom radu govorit ćemo o mjerenju temperature. Upoznat ćemo se sa pojmovima temperatura, te šta su to temperaturne skale i koje postoje. Također ćemo reći nešto o uređajima za mjerenje temperature i koje su vrste tih uređaja.

Uvod

Temperatura je toplotno stanje predmeta ili procesa. Temperatura zavisi od toga koliko toplote sadrži tijelo određene mase i pod određenim pritiskom. [1]

S termodinamičkog stajališta najpribližnija definicija temperature glasi: „Dva tijela koja su u toplotnoj ravnoteži, imaju istu temperaturu.“ Iz ove definicije se može zaključiti da se temperatura zapravo i ne može mjeriti. 
Ono što se zapravo mjeri jesu neke druge veličine koje su povezane s temperaturom, a neke od njih su:

1) Volumen tijela koji se mijenja sa temperaturom,
2) Električna svojstva koja ovise o temperaturi:

· električni otpor vodiča koji se mijenja sa temperaturom
· elektromotorna sila koja se javlja na spoju dva različita metala,
3) Mjerenje iznosa i raspodjele energije koju zrači tijelo čiju temperaturu mjerimo. [2]
Temperatura ne može prelaziti sa tijela na tijelo, nego prelazi toplota, a temperature se izjednačavaju. Obzirom da smo rekli da se temperatura ne može izravno mjeriti, definisane su „temperaturne skale“ na osnovu kojih se temperaturama pridružuju brojčane vrijednosti a o tome ćemo u nastavku.
Mjerenje temperature i skale za temperaturu
Temperatura sistema ili objekta se određuje na način da se termometar (uređaj za mjerenje temperature) i mjereni objekt ili sistem dovedu u kontakt i puste da dostignu toplotnu ravnotežu. Nakon toga oba tijela imaju istu ravnotežu.
O tome govori nulti zakon termodinamike koji glasi: „Ako su u toplotnoj ravnoteži tijela A i C, a isto tako tijela B i C, tada su u toplotnoj ravnoteži i tijela A i B.“ [3]

Slika 1. Ilustracija nultog zakona termodinamike [3]

Kelvinova skala [K] je temeljna temperaturna skala SI-mjernog sistema. To je tzv. „apsolutna“ ili „termodinamička“ temperaturna skala, jer joj je ishodište na apsolutnoj nuli. Nastala je na osnovu Celsiusove skale jednostavnim pomjeranjem (translacijom) skale bez promjena same podjele skale.

K=C+273,15


1°C=33,8°F=1,25°R=274,15K [1]

Celsiusova skala [°C] je stara i najraširenija skala jer je prilično dobro definisana – ima vrijednost 0 na ledištu vode i vrijednost 100 u tački ključanja vode pri pritisku od 1,01325 bara. Zove se još i „relativna skala“ jer su obje tačke proizvoljno izabrane.


C=(5/9)*(F-32)      C=(4/5)*R      C=K-273,15 [1]
Fahrenheitova i Rankineova skala su vrlo slične prethodnim skalama. Prvobitna definicija Fahreheitove skale je bila loše odabrana, ali kasnije je to ispravljeno i skala je definirana vrijednošću 32 u tački gdje voda ledi i vrijednošću 212 u tački ključanja vode pri pritisku od 1,01325 bara. Ovim je skala postala povezana sa Celsiusovom skalom. Rankineova je nastala primjenom Fahrenheitovih stepeni tako da je apsolutna nula uzeta za početak ljestvice i označena sa 0°R. Zbog ovoga su jedinice za ove dvije skale jednake 1°R=1°F, ali je ista temperatura izražena različitim iznosima u jednim i drugim stepenima.

              Slika 2. Temperaturne skale [1]
Trojno stanje vode je vrijednost temperature i pritiska gdje voda može postojati u sva tri agregatna stanja.

Vrste termometara

Mjerenje temperature se u praksi izvodi različitim termometrima, a u zavisnosti od primjene (laboratorijska, industrijska) je i izbor termometra.
Stakleni termometri rade na principu širenja tečnosti i stakla. Živin termometar je najviše u primjeni i za više temperature rade se od Jena-stakla. 

Glavni dio termometrijske tečnosti se nalazi u jednom kuglastom ili cilindričnom spremniku. Spremnik je uliven u drugu tanku staklenu kapilarnu cjevčicu. Na gornjem kraju kapilare nalazi se proširenje, u koje može da uđe živa, ako se pređe maksimalna temperatura. Živa se najčešće primjenjuje do 300°C jer već na 360°C ona ključa.
Stvarna temperatura dobija se iz formule: T=TA+k*s*(TA-TF) [1]

gdje je:

TA – temperatura na glavnom termometru

TF – temperatura niti termometra

k – korekcioni faktor, prividni koeficijent rastezanja mjerne kapljevine i stakla

k=18*10-5 za Hg/kvarcno staklo

s – dužina neuronjene niti

                             Slika 3. Stakleni termometar [4]
Opružni termometri sa cijevnom oprugom su također na principu širenja tečnosti koja se nalazi u rezervoaru detektora. Taj detektor je spojen sa kapilarnom cijevi koja vodi do Bourdonove opruge. Bourdonova opruga služi kao pokazivač dok je skala linearna, jer odgovara linearnoj promjeni zapremine tečnosti sa temperaturom.
Najčešće se koristi u industriji i punjeni su živom. Mogu se primjenjivati od -35 do + 600°C.

Plinski termometar
Značaj konstantne zapremine plinskog termometra je to što se koriste za kalibrisanje drugih termometara. Konstatna zapremina plinskog termometra je sastavljena od sijalica punjenim sa razblaženim plinom koji je u dodiru sa živinim manometrom. Manometar je uređaj koji se koristi za mjerenje pritiska. Živin manometar ima stub dijelom ispunjen živom koja je spojena na fleksibilnu cijev, koja ima drugi stub dijelom ispunjen živom, nazvan rezervoar, priključen na drugi kraj.

Visina žive u prvom stubu postavljena je na referentnu tačku ili pritisak P da mora ostati tu, dok je živi u rezervoaru dozvoljeno kretanje gore dole u relaciji na skali. Iz Gej Lisakovog zakona, znamo da kada temperatura idealnog gasa raste, da je tu i odgovarajući pritisak. I obrnuto, kada temperatura opada, opada i pritisak. [8]

                  Slika 4. Plinski termometar [9]
Bimetalni termometri su poznati po svojoj primjeni u termostatima. Ovi instrumenti rade na principu širenja metala, tako što se dvije metalne trake sa različitim koeficijentima istezanja uvijaju jedna u drugu. Pri tome jedna traka se rasteže više od druge što uzrokuje otklon u jednu stranu. Taj se otklon prenosi mehaničkim sistemom poluga i zupčanika na kazaljku instrumenta čija je skala u stepenima Celsiusa.
Ovi termometri se mogu koristiti za temperaturu od -100 do 600°C.

                                   Slika 5. Bimetalni termometar [5]
Otporni termometri rade na principu zavisnosti električne otpornosti materijala od temperature. Izrađuju se od čistih metala ili poluprovodnika, čije su funkcije otpornosti temperature eksperimentalno utvrđene sa relativno visokom tačnošću.

Tri su tipa otpornih termometara: platinski otporni termometar, bakarni otporni termometar i nikleni otporni termometar.
Najširu primjenu nalaze platinski otporni termometri budući da se njihov senzor izrađuje od platine visoke čistoće, tako da je njihova otporno-temperaturna funkcija dosta dobro definisana, a termometri su veoma stabilni i poslije dugotrajnih mjerenja na najvišim temperaturama svog mjernog opsega. [6]

Platinski otporni termometri se koriste za mjerenje temperature od -200°C do 550°C (specijalna izrada do 1100°C).

      Slika 6. Shema otpornog termometra [7]

Termometri zračenja

Kod termoelemenata, iznad 1600°C moguće je mjeriti temperaturu jedino na osnovu zakona o zračenju. Prednost je ta, da detektor temperature (pirometar) ne mora biti stavljen u prostor od koga se određuje temperatura, odnosno u toplotni izvor.

Kod pirometara na zračenje imamo objektivno određivanje temperature na principu prenosa toplote zračenjem na sondu-termoelement u instrumentu. [1]

Pirometri se dijele na radijacijske pirometre koji mjere energiju koju zrači vruće tijelo (pirometri ukupnog zračenja koji mjere ukupnu energiju zračenja i pirometri parcijalnog zračenja koji mjere samo zračenje unutar određenog intervala valnih dužina) i optičke pirometre koji uspoređuju vidljivo svjetlo koje zrači vruće tijelo sa svjetlom standardnog izvora poznate temperature. [10]

Pirometri ukupnog zračenja obično su najjednostavniji uređaji, najjeftiniji a imaju odziv od 0,3 μm do gornje granice od 2,5 do 20 μm.

      Slika 7. Princip rada pirometra ukupnog zračenja [10]

Energija zračenja tijela se pomoću optike fokusira na tijelo prijemnika gdje se pretvara u mjerni signal koji se vodi na pokazni instrument, registracijski instrument ili upravljački uređaj.

Donja i gornja granična frekvencija su ovisne o upotrijebljenom optičkom sistemu. Nazvani su širokopojasni jer su mjere  značajan dio toplotnog zračenja koje emitira objekt. [10]

Piromteri parcijalnog zračenja rade u uskom intervalu valnih duljina, širine manje od 1 μm. Specifični detektor koji se koristi određuje spektralni odziv određenog uređaja. Takav uređaj se koristi za mjerenje temperature iznad 600°C. Takvi pirometri koriste filtere za odabir valne daljine.

Vjerovatno najvažniji napredak u pirometriji zadnjih godina je uvođenje selektivnog filtriranja dolaznog značenja što omogućuje instrumentu određenu primjenu kako bi se postigla veća tačnost mjerenja.

                                   Slika 8. Radijacijski pirometar [11]

Optički pirometri rade na principu usporedbe intenziteta svjetlosti vrućeg tijela sa svjetlošću poznatog izvora (sijalica sa žarnom niti).

Vruće tijelo A emituje elektromagnetske valove koji prolaze kroz monokromatski filter B i pomoću optike C fokusiraju se na žarnu nit sijalice D koju promatramo kroz optiku E.

Slika 9. Princip rada optičkog pirometra [10]

Intenzitet svjetla žarne niti je mjera njene temperature, a ovisi o struji koja prolazi kroz nju i možemo je očitati na pridruženom ampermetru kalibrisanom u stepenima °C. Mjerno područje ovakvih pirometara je između 700 i 3500°C.

 Slika 10. Ručni infracrveni pirometar [12]

Specijalni termometri
Svjetleći termometri
U prošlim decenijama, rastuća istraživanja za hemiju, fiziku i nauku o materijalima je značajno ubrzalo razvoj svjetlećeg MOF-a (Metal-Organic Framework). Iako su svjetleći MOF-ovi u svom ranom razvoju, trenutni dostupni podaci su nedvosmisleno pokazali da dizajn i konstrukcija MOF-a su veoma aktivni i hiljade papira izdatih u posljednjih nekoliko godina pokazuju da ovaj interes još uvijek raste. [13]

Otkriveni pristup svjetlećeg mješovitog metalno-organskog okvira je predočio otkriće svjetlećeg termometra. 

Ciljani samoreferentni svjetleći termometar Eu0.0069Tb0.9931-DMBDC baziran je na dvije emisije Tb3+ na 545 nm u Eu3+ na 613 nm, nije više samo snažan, pouzdan i trenutan već također ima i višu osjetljivost od početnog MOF Tb-DMBDC baziranog na jednoj emisiji širokog raspona od 10 do 300 K. [14]

                               Slika 11. Mjerenje svjetlećim termometrom [15]
Specijalne metode mjerenja temperature

Segerovi stošci
U tehnološkim procesima i operacijama gdje je važna temperatura, upotrebljavaju se stošci od raznih silikata. Ovi se stošci omekšavaju na određenoj temperaturi, a vrh im se savija prema podlozi. Kad vrh dotakne podlogu, postignuta je temperatura za koju je stožac predviđen.

Stošci se najviše primjenjuju u keramičkoj industriji i za temperature između 600°C i 1200°C. [1]
Metalna tijela za topljenje
Ova tijela služe na isti način kao i Segerovi stošci. Dok segerovi stošci imaju prilično širok raspon omekšanja, talište metalnih tijela za topljenje leži u granicama od +/-7°C.

Područje primjene je od 100°C do 1600°C. [1]

Pirometri boje ili pirometri odnosa
Neki materijali mijenjaju boju u zavisnosti od temperature. To je iskorišteno za mjerenje površinske temperature.

Postoje jednostavne i složene mjerne boje. Ove boje se isporučuju u obliku praha, otapaju se u alkoholu i nanose na površinu čija se temperatura želi izmjeriti.

Temperatura se može očitati nakon pola sata, a ko se boja počne mijenjati odmah nakon nanošenja na površinu, onda je temperatura površine viša od one za koju je dotična boja predviđena. [1]

Kontrola i kalibriranje termometara

Tačnost mjerenja temperature sa nekim termometrom nalazi se u granicama dopuštenih tolerancija samo onda ako je sam instrument dobro podešen i ako je ispravno postavljen na mjerno mjesto.
Održavanje i kontrola električnih pokazivača zahtijeva posebnu stručnost i opremu. Osim kontrole instrumenata potrebno je vršiti i kalibriranje termometara. To podrazumijeva podešavanje instrumenta da bi njegovo pokazivanje bilo tačno.

Kontrola se vrši onda kada postoji opravdana sumnja u ispravnost termometra, a nakon zakonski propisanog roka termometri se moraju kalibrirati u za to ovlaštenim kalibracionim ili ispitnim laboratorijama.
Zaključak

Najbitnije za zapamtiti jeste da se temperatura ne može izravno izmjeriti i da ono što se mjeri jesu neke druge veličine koje su povezane sa temperaturom. U okviru toga, naveli smo načine i uređaje pomoću kojih se to može uraditi te i pomoću čega se temperaturi pridružuju brojčane vrijednosti, tj. temperaturne skale.
Na kraju, temperatura je toplotno stanje nekog procesa ili predmeta a znamo da je toplota veoma bitna za život čovjeka.

